Suchinthana/ta-wikipedia huggingface dataset:
இலிண்டி எல்கின்சு தாண்டன்

இலிண்டி எல்கின்சு தாண்டன் (Lindy Elkins-Tanton)  ஓர் அமெரிக்கக் கோள் அறிவியலாளர் ஆவார். இவர் கோள் உருவாக்கமும் படிமலர்ச்சியும் பற்றிய ஆய்வில் வல்லுனர் ஆவார்.  இவர் அரிசோனாவில் திம்பேவில் அமைந்த அரிசோனா அரசு பல்கலைக்கழகத்தின் புவி, விண்வெளித் தேட்டப் பள்ளி  இயக்குநர் ஆவார்.

வாழ்க்கைப்பணி
இலிண்டி கேம்பிரிட்ஜ், மசாசூசட் ஆகிய இடங்களில் உள்ள மசாசூசட் தொழில்நுட்ப நிறுவன்ங்களில் கற்று, நிலவியலில் இளம் அறிவியல் பட்டமும் புவி வேதியியலில் மூதறிவியல் பட்டமும் நிலவியலில் முனைவர் பட்டமும் பெற்றார்.  இவர் மசாசூசட் தொழில்நுட்ப நிறுவனத்தில் பேராசிரியராகவும் பிரவுன் பல்கலைக்கழகத்தில் ஆராய்ச்சி அறிவியலாளராகவும்  மேரிலாந்து புனித மேரி கல்லூரியில் விரிவுரையாளராகவும் பணி செய்துள்ளார். வணிக உலகத்திலும் பல ஆண்டுகள் பணிபுரிந்துள்ளார். முனைவர் பட்டம் பெற்ற பத்தாண்டுகளுக்குள் மசாசூசட் தொழில்நுட்ப நிறுவனத்தில் நிலவியல் இணைப்பேராசிரியாக இருந்துள்ளார். இவர் கார்னிகி புவித்தரைக் காந்தவியல் துறையில் இயக்குநர் பதவிக்குப் பணியமர்த்தம் பெற்றுள்ளார். இவர் அங்கு 2014 ஜூலை 1 இல் அமெரிக்க விண்வெளி ஒன்றியத்தின் புவி, விண்வெளி அறிவியல் பள்ளியில் இயக்குநராகச் சேர்ந்துள்ளார்.

சைக் விண்கலம்
முதன்மை ஆய்வாளராக இலிண்டி, சைக் விண்கலம் எனும் திட்டத்தை நாசாவுக்கு முன்மொழிகிறார். இத்திட்டம் பொன்மச் சிறுகோள் 16 சைக்கை ஆய்வதற்கான திட்டமாகும். நாசா  2015, செப்டம்பர் 30 இல்  இறுதிபடுத்தபட்ட ஐந்து முன்மொழிவுகளில் ஒன்றாக அறிவித்தது. மேலும் நாசா 2017, ஜனவரி 4 இல் இந்த திட்டத்தை நடைமுறையில் தொடர தேர்வு செய்து ஒப்புதலை அறிவித்தது. இந்த விண்கலம் 2022 கோடையில் ஏவப்படவுள்ளது. இது 2023 இல் செவ்வாய் கோளின் ஈர்ப்பின் உதவியோடு குறிப்பிட்ட 16 சைக் எனும் சிறுகோளை 2026 இல் அடையவுள்ளது.

தகைமைகளும் விருதுகளும்
பல விருதுகளைப் பெற்றுள்ள இவர்,  இருமுறை தேசிய அறிவியல் கல்விக்கழகத்தின் காவ்லி அறிவியல் முன்னணி ஆய்வுறுப்பினராகத் தேர்வானார். இவருக்குத் தேசிய அறிவியல் அறக்கட்டளை 2008 இல் ஐந்தாண்டு வாழ்க்கைப்பணி விருதை (CAREER award) வழங்கியது. இவர் 2009 இல் இவர் மசாசூசட் தொழில்நுட்ப நிறுவனத்தின் தகவுறு இளம்பட்ட ஆய்வு வழிகாட்டியாக 2009 இல் குறிப்பிடப்பட்டார்.  இவர் ஆக்சுபோர்டு பல்கலைக்கழகத்தின் தாம்சின் மாத்தர் புரந்துவரும் ஆசுட்டர் ஆய்வுறுப்பினராக தேர்வானார்.  இவர் 2016 இல் அமெரிக்கப் புவி இயற்பியல் ஒன்றியத்தின் ஆய்வுறுப்பினராக தேர்வானார். இந்த உயர்தகைமைகள் மட்டுமல்லாமல், சிறுகோள் 8252 எல்கின்சு தாண்டன்  இவரது பெயரால் அழைக்கப்படுகிறது.

தேர்ந்தெடுத்த வெளியீடுகள்

மேற்கோள்கள்

வெளி இணைப்புகள்
 Dr. Lindy Elkins-Tanton: Let go of the myth that a successful scientist follows a certain path

அமெரிக்கப் பெண் அறிவியலாளர்கள்
அமெரிக்க வானியலாளர்கள்
பெண் வானியலாளர்கள்
புவியியற்பியலாளர்கள்
பெண் கோள் அறிவியலாளர்கள்
அமெரிக்கக் கோள் அறிவியலாளர்கள்
வாழும் நபர்கள்
சாரா கே. நோபுள்

சாரா கே. நோபுள் (Sarah K. Noble) (born 1975) ஓர் அமெரிக்கக் கோள் அறிவியலாளர் ஆவார். இவர் வாசிங்டன் டி.சி.யில் உள்ள நாசா தலைமையகக் கோள் நிலவியலாளரும் நிரலீட்டு அறிவியலளரும் ஆவார். இவர் விண்வெளி வானிலைச் சிதர்தல் நிகழ்வுகளில் வல்லுனர். இவர் நாசாவின் இலடீ (LADEE) விண்கலம், சைக் விண்கலம் இரண்டுக்கும் நிரலீட்டு அறிவியலாளர் ஆவார்.

வாழ்க்கைப்பணி

விருதுகள்

மேற்கோள்கள்

வெளி இணிப்புகள்
 NASA Solar System Exploration People: Profile of Sarah Noble, Planetary Geologist 
 Sarah Noble and the Congressional Science Fellowship
 Women@NASA profiles:Sarah Noble

அமெரிக்கப் பெண் அறிவியலாளர்கள்
அமெரிக்க வானியலாளர்கள்
பெண் வானியலாளர்கள்
1975 பிறப்புகள்
வாழும் நபர்கள்
அமெரிக்கக் கோள் அறிவியலாளர்கள்
பெண் கோள் அறிவியலாளர்கள்
ஜேய்னி இரேதேபகு

ஜேய்னி இரேதேபகு (Jani Radebaugh) (; ) அல்லது ஜேனி இராதேபவு ஓர் அமெரிக்கக் கோள் அறிவியலாளர் ஆவார். இவர் பிரிகாம் யங் பல்கலைக்கழகத்தில் புவியியல் பேராசிரியராக உள்ளார்.  இவர் கோள்கள் ஆய்வில் வல்லுனர் ஆவார்.இவர் எப்படி புடவி இயங்குகிறது அறிவியல் சார்ந்த தொலைக்காட்சி வலையின் கண்டுபிடிப்புத் திட்ட நிகழ்விலும் பிரித்தானிய ஒலிபரப்பு அலைவரிசையிலும் நோவா அலைவரிசையிலும் அடிக்கடி தோன்றி அறிவியல் பரப்புரை நிகழ்த்துகிறார் . மேலும் இவர் அறிவியல் அலைவரிசையில் கோள்களும் அதற்கு அப்பாலும் நிகழ்ச்சியிலும் பங்கேற்கிறார்.  இவர் காசினி இராடார் கருவியின் தகவல்களைப் பகுப்பாய்வு செய்து 
 திரேகான்பிளை எனும் தரையிறங்கி விண்கலத் திட்ட முன்மொழிவுக்குப் பங்களிப்பு செய்துள்ளார். அதோடு இவர் கலீலியோ விண்கலத் திட்டம், அயோவா எரிமலை நோக்கீட்டுத் திட்ட முன்மொழிவு,  செவ்வாய் நடுவரைத் திட்டம் ஆகியவற்றில் பங்கேற்றுள்ளார்.

இரேதேபகுவும் காசினித் திட்டக் கூட்டாளிகளும்  2012, திசம்பரில் 200 கல் (324 கிமீ) நீலமுள்ள நைல்நதியொத்த  வேது புளூமினா எனும் நீர்ம மீத்தேன் பேராறு காரிக்கோளின் தித்தன் நிலாவில் ஓடுவதைக் கண்டுபிடித்ததாக அறிவித்தனர்.

இவர் சூரியக் குடும்பம் சார்ந்த வான்பொருட்களாகிய காரிக்கோளின் தித்தன் நிலா, எத்தியோப்பிய அபார் பள்ளத்தாக்கு, வானுவாட்டு, கிளாவுவியா சார்ந்த உள்ள அனற்குழம்பு ஏரிகள், வியாழனின் நிலாவான இயூவில் நிலவும் அனற்குழம்பு ஏரிகள் ஆகியவற்றின் நிலவியல் கூறுபாடுகளை ஆய்வு செய்ய,  புவியில் அமையும் சகாரா, அரேபிய, நாமிபு பாலைவனங்களின் மணற்குன்றுகள் பலவற்றை ஆய்வு செய்துள்ளார். செவ்வாயிலும் வெள்ளியிலும் தித்தன் நிலாவிலும் அமையும் காற்றாக்க முகடுகளைப் புரிந்துகொள்ள இவர் இரானில் உள்ள உலூத் பாலைவனத்துக்குச் சென்று அங்குள்ள யார்தாங்குகள் எனப்படும் காற்றாக்க முகடுகளை ஆய்வு செய்தார், மேலும் இவர் விண்கல்தேட்ட அமெரிக்க அண்டார்க்டிகா ஆய்வில் பல கட்டங்களில் பங்கேற்றுள்ளார். இங்கு இவர் சூரியக் குடும்பம் சார்ந்த வான்பொருட்களாகிய நிலா, செவ்வாய், விண்கற்களின் பதக்கூறுகளை மீட்க உதவியுள்ளார்..

மேற்கோள்கள்

புற இணைப்புகள் 
 BYU Official Profile Page
 Jani Radebaugh at TEDxBYU
 Jani Radebaugh at IMDb
 
BYU Forum Address: We Explore So That We May Discover

அமெரிக்கப் பெண் அறிவியலாளர்கள்
அமெரிக்க வானியலாளர்கள்
பெண் வானியலாளர்கள்
புவியியலாளர்கள்
அமெரிக்கப் புவியியலாளர்கள்
பெண் கோள் அறிவியலாளர்கள்
அமெரிக்கக் கோள் அறிவியலாளர்கள்
வாழும் நபர்கள்
பிரான்சிசு பாகனல்

பிரான்சிசு பிரான் பாகனல் (Frances "Fran" Bagenal) (பிறப்பு: 1954) பவுள்டரில் உள்ள கொலராடோ பல்கலைக்கழகத்தின் வானியற்பியல், கோள் அறிவியல் துறையின் பேராசிரியர் ஆவார்.  இவர் விண்வெளி மின்ம ஊடகம், கோள்களின் காந்தக் கோளங்கள் பற்றி ஆய்வு மேற்கொள்கிறார்.

வாழ்க்கைப்பணி 

இவர் கோள் அறிவியல் சார்ந்த பல இலக்குத் திட்டங்களில் பணிபுரிகிறார். இவற்றில் வாயேஜர் மின்ம அறிவியல், செய்முறை, கலீலியோ ஆழ் விண்வெளி 1 புளூட்டோ செல்லும் நியூ ஒரைசன் இலக்குத் திட்டம், வியாழனுக்குச் செல்லும் ஜூனோ இலக்குத் திட்டம் போன்றன உள்ளடங்கும். Usually in her work on different missions, she is a member of the science team as a plasma scientist.   இவர் புறச் சூரியக் குடும்பம் பற்றி அறிவியல் சமுதாயம் தரும் நாசாவின் கோள் மதிப்பீட்டுக் குழுவுக்குத் தலைமையேற்றுள்ளார்.  இவரது ஆராய்ச்சிப் பணிகளைச் சுட்டி 8849 சான்றுகள் காட்டப்பட்டுள்ளன. இவரது உயர்சுட்டெண் 49 ஆகும்.
இவரை 2006 இல் அமெரிக்க புவியியற்பியல் ஒன்றியம் ஆய்வுறுப்பினராகத் தேர்வு செய்தது.

தகைமைகள் 
 வானியலாளர் செல்டே ஜே. பஸ் பலோமார் வான்காணகத்தில் 1979 இல் கண்டுபிடித்த வெளிப்புற முதன்மைப் பட்டை சிறுகோள் 10020 பாகனல் இவரது நினைவாகப் பெயரிடப்பட்டுள்ளது. அலுவல்முறை பெயரீட்டு மேற்கோள் 2017 ஏப்பிரல் 13 இல் ()எனும் சுற்றறிக்கையில் வெளியிடப்பட்டது.

தேர்ந்தெடுத்த வெளியீடுகள்

மேற்கோள்கள்

வெளி இணைப்புகள் 
 NASA Interview with Fran Bagenal about New Horizons
 Astrobiology Magazine, October 17, 2013, “From Plasma Science to Dwarf Planets: Fran Bagenal”
 Women in Planetary Science interview with Bagenal

வாழும் நபர்கள்
அமெரிக்கப் பெண் அறிவியலாளர்கள்
பெண் கோள் அறிவியலாளர்கள்
பெண் வானியலாளர்கள்
அமெரிக்க வானியலாளர்கள்
அமெரிக்கக் கோள் அறிவியலாளர்கள்
1954 பிறப்புகள்
மாசாச்சுசெட்டு தொழில்நுட்பக் கழக முன்னாள் மாணவர்கள்
உலோரி கிளேசு

உலோரி கிளேசு (Lori Glaze) ஓர் அமெரிக்கக் கோள் அறிவியலாளர் ஆவார். இவர் நாசாவின் அறிவியல் இலக்குத் திட்ட இயக்க்கத்தின் கோள் அறிவியல் பிரிவுக்கு இயக்குநராக உள்ளார்

தகைமைகளும் விருதுகளும்
2013 முதல் அண்மை வரை: தலைவர், வெள்ளித் தேட்டப் பகுப்பாய்வுக் குழு (வெக்சாகு-VEXAG)
2013 முதல் அண்மை வரை: உறுப்பினர், நாசா அறிவுரை மன்றத்தின் கோள் அறிவியல் உட்குழு
2009 முதல் 2010 வரை:  இருகோள் சார்ந்த பத்தாண்டு இலக்குத் திட்ட கருத்தியல் ஆய்வு தலைமைக்கான சிறப்புச் சட்ட விருது (வெள்ளி இயங்கு தேட்டக்கலம், வெள்ளி இடைநிலை தெசரா தரையிறங்கு கலம்)
2009 முதல் 2010 வரை: உறுப்பினர்,  தேசிய அறிவியல் கல்விக்கழகப் பத்தாண்டு அளக்கை, உட்புறக் கோள்கள் பலகம்
2009 முதல் 2013 வரை:  , வெள்ளித் தேட்டப் பகுப்பாய்வுக் குழுவின்  (வெக்சாகு-VEXAG) வழிநடத்தும் குழும உறுப்பினர்
2008 முதல் 2009 வரை:  உறுப்பினர்,  நாசாவின் வெள்ளி முதன்மை அறிவியல், தொழில்நுட்ப வளர்ச்சிக் குழு
2007 முதல் 2012 வரை:  இணையாசிரியர், புவியியற்பியல் ஆராய்ச்சி இதழ், திண்மப் புவி

மேற்கோள்கள்

வெளி இணைப்புகள் 
 Official website 

வாழும் நபர்கள்
அமெரிக்கப் பெண் அறிவியலாளர்கள்
பெண் கோள் அறிவியலாளர்கள்
பெண் வானியலாளர்கள்
அமெரிக்க வானியலாளர்கள்
அமெரிக்கக் கோள் அறிவியலாளர்கள்
காத்தி ஓல்கின்

காத்தி ஓல்கின் (Cathy Olkin) ஓர் அமெரிக்கக் கோள் அறிவியலாலர் ஆவார். இவர் தென்மேற்கு ஆராய்ச்சி நிறுவனத்தில் பணிபுரிகிறார். இவரது ஆய்வு புறவெளிச் சூரியக் குடும்பம் ஆகும்.  இவர் வியாழனைச் சுற்றியுள்ள திரோயன் சிறுகோள்களை ஆயும் நாசாவின் உலூசி இலக்குத் திட்டக்கல இணை முதன்மை ஆய்வாளர் ஆவார். இத்திட்டக் கலம் 2021 இல் ஏவப்பட உள்ளது. இது தன் இலக்குகளை 2025 முதல் 2033 வரைக் கடந்து செல்லும்.

இளமையும் கல்வியும் 
இவர் மிச்சிகானில் பிறந்து வளர்ந்தார். இவர் சிறுமியாக இருந்தபோது, புவியியல், தொல்லுயிரியல், தொல்லியல், மருத்துவம் உட்பட அறிவியலிலும் கல்விப் புலங்களிலும் பல வாழ்க்கைப்பணிகளை கருதிப் பார்த்துள்ளார்.

இவர் கல்லூரியில் பொறியியலுக்கு மாறுமுன் மருத்துவத் தொடக்கநிலையைப் பயின்றுள்ளார்.  இவர் பொறியியலில் வான்பயணவியலிலும் விண்வெளிப் பரப்பியலிலும் 1988 இல் மசாசூசட் தொழில்நுட்ப நிறுவனத்தில் இளம் அறிவியல் பட்டமும்1989 இல் சுட்டான்போர்டு பல்கலைக்கழகத்தில் மூதறிவியல் பட்டமும் பெற்றார். பின்னர் ஓல்கின் மசாசூசட் தொழில்நுட்ப நிறுவனத்துக்குத் திரும்பினார். இங்கு இவர் 1996 இல் வளிமண்டல, கோள் அறிவியலில் முனைவர் பட்டம் பெற்றார்.  இவரது ஆய்வுரைக்கான அறிவுரையாளர் ஜேம்சு எல். எலிய்ட் ஆவார்.

வாழ்க்கைப்பணி

மேற்கோள்கள்

வாழும் நபர்கள்
அமெரிக்கக் கோள் அறிவியலாளர்கள்
பெண் கோள் அறிவியலாளர்கள்
அமெரிக்க வானியலாளர்கள்
அமெரிக்கப் பெண் அறிவியலாளர்கள்
அறிவியல் எழுத்தாளர்கள்
பெண் வானியலாளர்கள்
மாசாச்சுசெட்டு தொழில்நுட்பக் கழக முன்னாள் மாணவர்கள்
எல்லன் சுட்டோவன்

எல்லன் இரேனி சுட்டோவன் (Ellen Renee Stofan) (பிறப்பு: பிப்ரவரி 24, 1961)  நாசாவின் முதன்மை அறிவியலாளர் ஆவார். இவர் நாசாவின் ஆட்சியாளர் சார்லசு போல்டனுக்கு அறிவியல் நிகழ்ச்சிகளுக்கான திட்டமிடலிலும் முதலீடுகளிலும் முதன்மை அறிவுரையாளர் ஆவார்.  இவர் நாசாவில் இருந்து 2016 திசம்பரில் பணிவிலகினார்.  இதற்கு முன்பு, மேரிலாந்தில் உள்ள இலேட்டன்சுவில்லி பிராக்செமி ஆராய்ச்சி நிறுவனத்தின் துணைத்தலைவராகவும் இலண்டன் பல்கலைக்கழக புவி அறிவியல் தகைமைப் பேராசிரியராகவும் இருந்துள்ளார்.  இவர் இப்போது வான்-விண்வெளி அருங்காட்சியக இயக்குநராக உள்ளார்.

இளமையும் கல்வியும்

வாழ்க்கைப்பணி

தகைமைகளும் விருதுகளும்
இவர் பெற்ற பல விருதுகளில் குடியரசுத் தலைவரின் அறிவியலாளர், பொறியியலாளருக்கான தொடக்க வாழ்க்கைப்பணி விருதும் (PECASE) ஒன்றாகும்.

தேர்ந்தெடுத்த வெளியீடுகள்

மேற்கோள்கள்

வெளி இணைப்புகள்
William & Mary News & Events: Alumna Ellen Stofan ’83 to be NASA’s chief scientist
SpaceNews Profile: Ellen Stofan, NASA Chief Scientist

அமெரிக்கக் கோள் அறிவியலாளர்கள்
பெண் கோள் அறிவியலாளர்கள்
1961 பிறப்புகள்
வாழும் நபர்கள்
அமெரிக்கப் புவியியலாளர்கள்
அமெரிக்கப் பெண் அறிவியலாளர்கள்
அமெரிக்க வானியலாளர்கள்
பெண் வானியலாளர்கள்
நாதாலி ஏ. காபிரோல்

நாதாலி ஏ. காபிரோல் (Nathalie A. Cabrol) () ஒரு பிரெஞ்சு அமெரிக்க வானுயிரியலாளர் ஆவார். 1963 ஆம் ஆண்டு ஆகத்து மாதம் 30 ஆம் தேதியன்று இவர் பிறந்தார். இவர் கோள் அறிவியலில் சிறப்பு வல்லுனர் ஆவார்.  இவர் செவ்வாயின் தொன்மையான ஏரிகளை ஆய்வு செய்கிறார். இவர்  உயர் ஏரித் திட்டத்தின் கீழ்  சிலியின் நடுவண் ஆண்டெசு மலையில் மீக் குத்துயரத் தேட்டங்களில் முதன்மை ஆய்வளராக ஈடுபடுகிறார். இத்திட்டம் நாசாவின் வானுயிரியல் நிறுவனத் திட்டமாகும் அங்கு இவரும் இவரது குழுவும் அறுதிநிலைச் சூழல்களில் உயிரினங்களின் தகவமைப்பை ஆவணப்படுத்துகிறார் விரைவான காலநிலை மாற்றம் ஏரிச் சூழல் அமைப்புகளிலும் வாழிடங்களிலும் ஏற்படுத்தும் விளைவுகளையும் புவிஉயிரியல் பதிவுகளையும் கோள் தேட்டக் கண்ணோட்டத்தில் ஆய்கிறார்.

இளமையும் வாழ்க்கைப்பணியும்
கப்ரோல் பிரான்சின் பாரிசு நகரத்திற்கு அருகே பிறந்தார். நான்டெர்ரே பல்கலைக்கழகம் மற்றும் சோர்போன் (முதுகலை பட்டம்; முனைவர்., 1991) பல்கலைக்கழகங்களில் பயின்றார். 1986 ஆம் ஆண்டில், செவ்வாய் கிரகத்தில் உள்ள குசேவ் பள்ளத்தை விரிவாக ஆய்வு செய்த முதல் நபர் என்ற சிறப்புக்கு உரியவரானார். சோவியத் அறிவியல் அகாடமியின் வலேரி பார்சுகோவின் ஆர்வத்தையும் பாராட்டையும் இவர் ஈர்த்தார். அவர் மாசுகோவிற்கு விரிவுரை வழங்க இவரை அழைத்தார்.

ஏரி ஆராய்ச்சி

பிற பணிகளும் தொடர்புகளும்

நூல்களும் ஆய்வுத்தாள்களும்

தாக்கம்

மேற்கோள்கள்

புற இணைப்புகள் 

வாழும் நபர்கள்
வானுயிரியலாளர்கள்
பெண் வானியலாளர்கள்
பிரெஞ்சு வானியலாளர்கள்
பெண் கோள் அறிவியலாளர்கள்
பிரெஞ்சுப் பெண் அறிவியலாளர்கள்
பிரெஞ்சுப் பெண் எழுத்தாளர்கள்
பிரெஞ்சு அறிவியல் எழுத்தாளர்கள்
மேகன் சுவாம்பு

மேகன் மெகு ஈ. சுவாம்பு (Megan "Meg" E. Schwamb) (பிறப்பு: 1984) ஓர் அமெரிக்க வானியலாளரும் கோள் அறிவியலாரும் ஆவார்.  இவர் 2018 இல் லவாயில் உள்ள் இலோவில் அமைந்த ஜெமினி வான்காணகத்தின் வடக்கு இயக்க மிய உதவி அறிவியலாளராக உள்ளார்.  இவர் தனித்தும் இணைந்தும் பல நெப்டியூன் கடப்பு வான்பொருள்களைக் கண்டுபிடித்துள்ளார்.  இவர் கோள் நான்கு, கோள் வேட்டையர்கள் போன்ற விண்வெளி சார்ந்த மக்கள் அறிவியல் திட்டங்களில் கலந்துகொள்கிறார் .

வாழ்க்கை

தகைமைகளும் விருதுகளும்

ஆய்வும் கண்டுபிடிப்பும்

கண்டுபிடித்த சிறுகோள்களின் பட்டியல் 

கீழுள்ள கண்டுபிடிப்புகளைத் தவிர, எண்ணிடப்படாத , , ,  ,   ஆகிய வான்பொருள்களையும் நோக்கீடு செய்துள்ளார்

மேற்கோள்கள்

வெளி இணைப்புகள் 
 
 , SETI Talks 2018, 
 , WIRED, 2015
 Meg Schwamb YouTube channel

1984 பிறப்புகள்
வாழும் நபர்கள்
அமெரிக்க வானியலாளர்கள்
அமெரிக்கப் பெண் அறிவியலாளர்கள்
பெண் வானியலாளர்கள்
சிறுகோள் கண்டுபிடிப்பாளர்கள்
பெண் கோள் அறிவியலாளர்கள்
அமெரிக்கக் கோள் அறிவியலாளர்கள்
காத்தரைன் பிரீமன்

காத்தரைன் கெய்னெசு பிரீமன் (Katherine H. Freeman) அமெரிக்காவின் பென்சில்வேனியா பல்கலைக்கழகத்தின் புவி, கோள் அறிவியல் புலங்கள் துறையின் பேராசிரியராவார்.  இங்கு இவர் கரிமப் புவிவேதியியல், ஓரகத் தனிம உயிர்ப்புவி வேதியியல், தொல்காலநிலையியல், வானுயிரியலனாகிய துறைகளில் ஆய்வு செய்கிறார். சக மதிப்பாய்வு செய்யப்பட்ட அறிவியல் இதழான பூமி மற்றும் கிரக அறிவியலின் வருடாந்திர மதிப்பாய்வு இதழில் இணை ஆசிரியராக இருந்தார்.

கல்வியியல் பின்னணி

விருதுகள்

மேற்கோள்கள்

வாழும் நபர்கள்
அமெரிக்கப் புவி அறிவியலாளர்கள்
அமெரிக்கக் கோள் அறிவியலாளர்கள்
பெண் கோள் அறிவியலாளர்கள்
அமெரிக்கப் பெண் அறிவியலாளர்கள்
வானுயிரியலாளர்கள்
பெண் உயிரியலாளர்கள்
பெண் வானியலாளர்கள்
அமெரிக்க வானியலாளர்கள்
காரீ ஆண்டர்சன்

காரீ ஆண்டர்சன் (Carrie Anderson)  ஓர் அமெரிக்கக் கோள் அறிவியலாளர் ஆவார். இவர் நாசாவின் கோடார்டு விண்வெளிப் பறப்பு மையத்தில் பணிபுரிகிறார்.

கல்வி 
ஆண்டர்சன் அரிசோனாவைச் சேர்ந்தவர். 2000 ஆம் ஆண்டில் அரிசோனா மாநில பல்கலைக்கழகத்தில் படித்து இயற்பியலில் இளநிலை பட்டம் பெற்றார்.  முனைவர் பட்டப்படிப்புக்காக நியூ மெக்சிகோ மாநில பல்கலைக்கழகத்திற்குச் சென்று 2006 ஆம் ஆண்டில் பட்டம் பெற்றார். பட்டப்படிப்பு முடிந்ததும் நாசாவில் முனைவர் பட்டம் பெற்றவர்களுக்குக் கிடைக்கும் பயிற்சி சார்ந்த நிலை உறுப்பினர் ஆனார்.

வாழ்க்கைப்பணி

தகைமைகளும் விருதுகளும்

மேற்கோள்கள் 

வாழும் நபர்கள்
அமெரிக்கப் பெண் அறிவியலாளர்கள்
அமெரிக்க வானியலாளர்கள்
பெண் வானியலாளர்கள்
பெண் கோள் அறிவியலாளர்கள்
அமெரிக்கக் கோள் அறிவியலாளர்கள்
இரத்த சகோதரன்

இரத்த சகோதரன் எனும் சொல்  இருவிதமானவர்களைக் குறிக்கப் பயன்படுத்தப்படுகிறது: பிறப்பால் தொடர்புடைய ஆண், அல்லது ஒருவருக்கொருவர் விசுவாசமாக இருப்பதென முடிவெடுத்த பிறப்பால் தொடர்பற்ற இரண்டு அல்லது அதற்கு மேற்பட்ட ஆண்கள்.

பிரபலமான இரத்த சகோதரர்கள்

வரலாற்று ரீதியாக
 எசுகெய் மற்றும் தொகுருல். எசுகை செங்கிஸ் கானின் தந்தை ஆவார். தொகுருல் சீனப் பட்டமான வாங் கானால் அறியப்படுகிறார்.
 தெமுசின் (செங்கிஸ் கான்) மற்றும் சமுக்கா பால்யகால நண்பர்கள் ஆவர். இருவரும் இரத்த சகோதரர்களும் ஆவர். எனினும் சமுக்கா பிற்காலத்தில் தெமுசினுக்குத் துரோகம் செய்து, அதன் காரணமாகக் கொல்லப்படுகிறார்.

மேற்கோள்கள் 

உறவுமுறை
2018 சுலாவெசி நிலநடுக்கம்

சுலாவெசி நிலநடுக்கம் 2018 செப்டம்பர் 28 அன்று இடம்பெற்றது. இந்த ஆழக்குறைவான 7.5 அளவு நிலநடுக்கம் இந்தோனேசியாவின் சுலாவெசி தீவுகளின் முனகாசா மூவலந்தீவில் இடம்பெற்றது. இது மத்திய சுலாவெசி மாகாணத்தின் மலைப்பகுதிகளில் மையம் கொண்டிருந்தது. மாகாணத் தலைநகர் பாலுவில் இருந்து நிலநடுக்க மையம் 77 கிமீ தூரத்தில் அமைந்திருந்தது. நிலநடுக்கத்தின் தாக்கம் கிழக்கு கலிமந்தனில் சமாரிண்டா வரையும், மலேசியாவில் தாவாவ் வரையிலும் உணரப்பட்டது. இந்நிகழ்வுக்கு முன்னால், செப்டம்பர் 28 காலையில் 6.1 அளவு முன்னதிர்வுகள் இடம்பெற்றன. நிலநடுக்கத்தின் பின்னர் ஆழிப்பேரலை எச்சரிக்கை மாக்காசார் நீரிணைப் பகுதியில் விடுக்கப்பட்டது. ஆனாலும் ஒரு மணி நேரத்தின் பின்னர் அது திரும்பப்பெறப்பட்டது. ஆனாலும், பாலு நகரை ஆழிப்பேரலை தாக்கி வீடுகளையும் கட்டடங்களையும் தாக்கியதில் 1,763 பேர் வரையில் உயிரிழந்தனர், 2,549 பேர் காயமடைந்தனர். 5,000 பேரை காணவில்லை என அறிவிக்கப்பட்டுள்ளது. 1.5 முதல் 2.0 மீட்டர் வரை பேரலை நகரைத் தாக்கியதாக இந்தோனேசிய அரசு அறிவித்தது.

மேற்கோள்கள்

வெளி இணைப்புகள்
Seismic details at Incorporated Research Institutions for Seismology

இந்தோனேசியாவில் நிலநடுக்கங்கள்
2018 நிலநடுக்கங்கள்
பாம்பாறு (தென் தமிழ்நாடு)

பாம்பாறு அல்லது சர்ப்ப நதி எனப்படும் இந்த ஆறு, தமிழ்நாட்டிலுள்ள சிவகங்கை, புதுக்கோட்டை, இராமநாதபுரம் மாவட்டங்களில் பாய்கிறது. புதுக்கோட்டை மாவட்டத்தில் உள்ள பெருங்கனூருக்கு அருகே உருவாகிறது. சுமார் 50 கிமீ (31 மைல்) ஓடி திருப்புனவாசல் என்ற புண்ணிய தலத்திற்கு அருகே சென்று வங்காள விரிகுடாவில் கலக்கிறது.. 1725~1799 இடையே தஞ்சாவூர் மராத்திய ராச்சியத்திற்கும், இராமநாதபுரம் சமஸ்தானத்திற்கும் இடையே எல்லையாக அமைந்தது. தற்சமயம் புதுக்கோட்டை மாவட்டம் மற்றும் சிவகங்கை/ராமநாதபுரம் மாவட்டங்களுக்கிடையே எல்லையாக உள்ளது.

குறிப்புகள் 

புதுக்கோட்டை மாவட்ட ஆறுகள்
சிவகங்கை மாவட்ட ஆறுகள்
இராமநாதபுரம் மாவட்ட ஆறுகள்
செக்கச்சிவந்த வானம்

செக்கச்சிவந்த வானம் (Sekka Sivantha Vaanam) என்பது 2018 ஆம் ஆண்டு வெளியான ஓர் இந்தியத் தமிழ்த் திரைப்படம் ஆகும். இத்திரைப்படம் காற்று வெளியிடை படத்திற்குப் பிறகு இயக்குநர் மணிரத்னம் தமிழில் இயக்கியுள்ள திரைப்படம் ஆகும். இத்திரைப்படத்தில் சிம்பு, அர்விந்த் சுவாமி, விஜய் சேதுபதி, அருண் விஜய், பிரகாஷ் ராஜ், ஜோதிகா, அதிதி, ஐஸ்வர்யா ராஜேஷ் ஆகியோர் நடித்துள்ளனர். ஏ. ஆர். ரகுமான்னால் இயற்றப்பட்ட இசை மற்றும் சந்தோஷ் சிவனின் ஒளிப்பதிவு ஆகியவற்றை உள்ளடக்கி, இத்திரைப்படம் செப்டம்பர் 27, 2018 அன்று வெளியானது. இது கொரிய மொழியில் வெளியான New World திரைப்படத்தை தழுவி எடுக்கப்பட்டுள்ளது.

கதைக்களம் 
பிரகாஷ் ராஜ் ஒரு தாதா. குற்றத் தொழில்களைத் தனது அடியாட்கள் படையைக் கொண்டு செய்து முடிப்பவர். அவரைக் கொலை செய்ய யாரோ முயற்சிக்கிறார்கள். பிரகாஷ் ராஜின் மகன்களாக வரும் அரவிந்த் சாமி, அருண் விஜய், சிம்பு ஆகியோர்  நடித்துள்ளனர். கதைப்படி, அரவிந்த்சாமி அப்பாவின் வலதுகரமாக இருக்கிறார். அருண் விஜய் துபாயில் ஒரு வணிகராக இருக்கிறார். சிம்பு செர்பியாவில் ஆயுதக் கடத்தல் செய்கிறார். பிரகாஷ் ராஜ் மாரடைப்பில் இறக்க அவரின் இடத்தை அரவிந்த்சாமி பிடிக்கிறார். இதன் காரணமாக கோபமடைந்த அருண்விஜய் மற்றும் சிம்பு ஆகியோர் அரவிந்த்சாமியை ஆட்டம் காண வைக்க முயற்சிக்கிறார்கள். அப்பாவின் இடத்தை அரவிந்த்சாமி தக்க வைத்துக் கொண்டாரா? இழந்தாரா? என்பதே மீதிக் கதையாகும்.

நடிப்பு 
 அரவிந்த்சாமி
 சிம்பு
 விஜய் சேதுபதி
 அருண் விஜய்
 பிரகாஷ் ராஜ்
 தியாகராஜன்
 ஜெயசுதா
 ஜோதிகா
 ஐஸ்வர்யா ராஜேஷ்
 அதிதி ராவ் ஹைதாரி
 மன்சூர் அலி கான்

மேற்கோள்கள் 

2018 தமிழ்த் திரைப்படங்கள்
இந்தியத் தமிழ்த் திரைப்படங்கள்
சிலம்பரசன் நடித்த திரைப்படங்கள்
விஜய் சேதுபதி நடித்த திரைப்படங்கள்
ஏ. ஆர். ரகுமான் இசையமைத்த திரைப்படங்கள்
ஐஸ்வர்யா ராஜேஷ் நடித்த திரைப்படங்கள்
ஜோதிகா நடித்த திரைப்படங்கள்
பிரகாஷ் ராஜ் நடித்த திரைப்படங்கள்
அரவிந்த்சாமி நடித்த திரைப்படங்கள்
தியாகராஜன் நடித்த திரைப்படங்கள்
மன்சூர் அலி கான் நடித்த திரைப்படங்கள்
மணிரத்னம் இயக்கிய திரைப்படங்கள்
த ஹார்ட்ஃபுல்னெஸ் வே

த ஹார்ட்ஃபுல்னெஸ் வே, கம்லேஷ் டி. படேல் மற்றும் ஜோஷுவா பொல்லாக் ஆகியோரால் எழுதப்பட்டு, 2018-ல் பிரசுரிக்கப்பட்டு வெளியிடப்பட்டுள்ள ஆன்மீக தன்மைமாற்றத்திற்கான இதயம் சார்ந்த தியானத்தைப் பற்றிய புத்தகமாகும்.

புத்தகத்தைப் பற்றி 
தாஜி என்று பரவலாக அழைக்கப்படும் கம்லேஷ் டி. படேல், ஹார்ட்ஃபுல்னெஸ் குரு பரம்பரையின் நான்காவது குரு ஆவார். ஆன்மீகத் தேடுதலின் இயல்பை பற்றி ஆராயும்போது, ஒரு ஆன்மீக நாட்டமுடையவர் மேற்கொள்ள வேண்டிய பயணத்தை பற்றி இந்த புத்தகத்தில் எடுத்துரைக்கிறார். ஒரு ஆசிரியருக்கும் மாணவருக்கும் இடையேயான ஒரு தொடர் கலந்துரையாடல் வழியாக, ஹார்ட்ஃபுல்னெஸை பயிற்சி செய்பவரும் பயிற்சியாளருமான ஜோஷுவா பொல்லாக்குக்கு ஹார்ட்ஃபுல்னெஸ் பயிற்சியின் கோட்பாடுகள் பற்றியும், அதன் தத்துவத்தைப் பற்றியும் தாஜி விளக்குகிறார்.

இங்கே, ஜோஷுவா  இதயத்தின் அடியாழத்திலிருக்கும் உண்மையான மையத்தைப்  பற்றி கண்டறிய விழைகிறார். தாஜி அவருக்கு பாதையைக் காட்டுகிறார். தாஜி, தியானம் பற்றி விளக்குகையில், ஒருவரின் உள்நிலை என்னவாக இருந்தபோதிலும், அதை இயல்பானதாக ஆக்குகிறது என்கிறார். அது இயற்கைத்தனத்தை உருவாக்குகிறது. மேலும், ஒருவர் அதை நோக்கிச் செல்கையில், அவரிடத்திலிருக்கும் செயற்கையானவை மறைய ஆரம்பித்துவிடும் என்றும் கூறுகிறாா். இப்புத்தகத்தில் விவரிக்கப்பட்டுள்ள சோதனை முறை, இந்த உண்மையைத் தாங்களே கண்டறிந்துகொள்ள பலருக்கு உதவியிருக்கிறது என்று இந்நூலாசிரியர்கள் கூறுகிறார்கள்.

இப்புத்தகம், ஆங்கிலம், இந்தி, தமிழ், மலையாளம், குஜராத்தி, கன்னடம் மற்றும் மராத்தி ஆகிய மொழிகளில் கிடைக்கிறது.

பிரசுரம் & வெளியீடு 
த ஹார்ட்ஃபுல்னெஸ் வே, இந்தியாவில் வெஸ்லேண்ட் பப்ளிக்கேஷன்ஸ் பிரைவேட் லிமிடெட், அமெரிக்காவில் ரிவீல் பிரஸ் (நியூ ஹார்பிஞ்ஜர் பப்ளிக்கேஷன்ஸ்) நிறுவனத்தினரால் 2018-ல் பிரசுரிக்கப்பட்டுள்ளது. அதன் எழுத்துப் பதிப்புரிமை, அமெரிக்கா, டெக்ஸாஸில் உள்ள ஹார்ட்ஃபுல்னெஸ் இன்ஸ்டிடியூட்டை சார்ந்தது. இப்புத்தகம், இந்திய ஜனாதிபதி, ராம் நாத் கோவிந்த் அவர்களால் ஜனவரி 2018 – ல் வெளியிடப்பட்டது.

வரவேற்பு 
‘த ஹார்ட்ஃபுல்னெஸ் வே’ புத்தகத்தின் வெளியீடு மற்றும் விமர்சனங்கள் பல்வேறு முன்னணி செய்தித்தாள்கள் & பத்திரிகைகளில்  வெளிவந்துள்ளது. இந்துஸ்தான் டைம்ஸின் நீல்சன் சிறந்த கற்பனையல்லாத இந்திய புத்தகங்கள் பட்டியலின் முதல் பத்து புத்தகங்கள் வரிசையில் முதல் இடத்தைப் பிடித்துள்ளது. இப்புத்தகம் ஜூன் 1, 2018 அன்று, அமெரிக்க சந்தையில் அறிமுகப்படுத்தப்பட்டு, வெகுசீக்கிரமே பார்ன்ஸ் & நோபிலில் அந்நாட்டின் சிறந்த விற்பனை புத்தகமானது, அமேஸானில் அதிகம் விற்ற புத்தகமானது. அதன் விமர்சனங்கள் பல சர்வதேச பத்திரிகைகளிலும் / பதிப்புகளிலும் வெளிவந்துள்ளது.

மேற்கோள்கள்

ராஜஸ்தான் முதல் மந்திரி, வசுந்தரா ராஜே, தனது டிவிட்டர் பக்கத்தில், “இதயத்தால் & இதயத்திலிருந்து ஆன்மீகப் வழியில் வாழ்வதென்பதைக் குறித்த சுவாரஸ்யமான உட்பார்வையை இப்புத்தகம் வழங்குகிறது,’’  என்று குறிப்பிட்டுள்ளார். மாயின் கஸி என்ற இஸ்லாமிய ஆராய்ச்சியாளர், “இப்புத்தகம் அதன் தனித்தன்மையான அனுகுமுறையில் தனித்து நிற்கிறது.” என்று ‘ஏசியன் ஏஜ்’ செய்தித்தாள் விமர்சனத்தில் கூறியுள்ளார்.
சுய முன்னேற்ற நூல்கள்
மார்கரெட் கிவல்சன்

மார்கரெட் காலந்து கிவல்சன் (Margaret G. Kivelson) (அக்தோபர் 21, 1928) ஓர் அமெரிக்க விண்வெளி அறிவியலாளரும் கோள் அறிவியலாளரும் ஆவார். இவர் இலாசு ஏஞ்சலீசு கலிபோர்னியா பல்கலைக்கழகத்தின் விண்வெளி இயற்பியல் துறையின் தகைமைப் பேராசிரியராக உள்ளார்.  இவர் 2010 இல் இருந்து அண்மைவரை கலிபோர்னியா பல்கலைக்கழகத்தில்  பதவியில் உள்ளதோடு மிச்சிகான் பல்கலைக்கழகத்திலும் ஆராய்ச்சி அறிவியலாளராகவும் அறிஞராகவும் உள்ளார்.   இவர் புவி, வியாழன், காரிக்கோள் ஆகியவற்றின் காந்தக்கோளங்களை ஆய்வு செய்கிறார். அண்மையில் இவர் கலீலிய நிலாக்களையும் ஆய்வு செய்கிறார். இவர் எட்டு ஆண்டுகளாக வியாழனின் காந்தக்கோள அளவீடுகளைப் பதிவுசெய்துவரும் கலீலியோ விண்கல இலக்குத் திட்டக் காந்த அளவியின் முதன்மை ஆய்வாளர் ஆவார். இவர் புவியைச் சுற்றிவரும் நாசா-ஈசா கிளசுட்டர் II விண்கலக் கூட்டு இலக்குத் திட்ட காந்த அளவியின் இணை ஆய்வாளரும் ஆவார்.  இவர் நாசாவின் தெமிசு இலக்குத்திட்ட்த்திலும் இணை ஆய்வாளராக உள்ளார். இவர் காசினி-ஐகன்சு இலக்குத்திட்ட காந்த அளவி ஆய்வுக் குழுவிலும் உறுப்பினராக உள்ளார். இவர் ஐரோப்பிய முகமையின்  வியாழனின் பனிக்கட்டி நிலாத் தேட்டக்கலக் காந்த அளவி  ஆய்வுக் குழுவிலும் பங்கேற்கிறார்.  இவர் 350 ஆய்வுக் கட்டுரைகளை எழுதியதோடு பரவலாகப் பயன்பட்டுவரும் விண்வெளி இயற்பியல் நூலின் இணையாசிரியரும் ஆவார் (விண்வெளி இயற்பியலுக்கான அறிமுகம்).

இளமையும் கல்வியும்

வாழ்க்கைப்பணி

அறிவியல் பங்களிப்புகள்

தகைமைகளும் விருதுகளும்
  குகன்கீம் ஆய்வுநல்கை (1973–74)
  இராடுகிளிப் பட்டக் கழகப் பதக்கம் (1983)
  ஆர்வார்டு பல்கலைக்கழக 350 ஆம் ஆண்டு முன்னாள் மாணவர் பதக்கம் (1986)
  அமெரிக்க அறிவியல் மேம்பாட்டுக் கழக ஆய்வுநல்கை (1989) 
  அமெரிக்கப் புவியியற்பியல் ஒன்றிய ஆய்வுநல்கை (1992)
  நாசாவின் குழு சாதனை விருது (1995, 1996)
  தேசிய அறிவியல் கல்விக்கழக ஆய்வுநல்கை (1999)
   அமெரிக்கக் கலை, அறிவியல் கல்விக்கழக ஆய்வுநல்கை (1998)
   அமெரிக்கப் புவியியற்பியல் ஒன்றியப் பிளெமிங் பதக்கம் (2005)
   ஐரோப்பியப்  புவியியற்பியல் ஒன்றிய ஆல்ப்வென் பதக்கம் (2005)
   அமெரிக்க வானியல் கழக ஜெரார்டு கியூப்பர் பரிசு (2017)

மேற்கோள்கள்

வெளி இணைப்புகள்
 Margaret Kivelson's web page at UCLA

அமெரிக்கப் புவியியற்பியலாளர்கள்
அமெரிக்க வானியற்பியலாளர்கள்
அமெரிக்க வானியலாளர்கள்
அமெரிக்கக் கோள் அறிவியலாளர்கள்
பெண் கோள் அறிவியலாளர்கள்
வாழும் நபர்கள்
1928 பிறப்புகள்
பெண் இயற்பியலாளர்கள்
பெண் புவியியற்பியலாளர்கள்
பெண் வானியலாளர்கள்
பெண் வானியற்பியலாளர்கள்
அமெரிக்கப் பெண் அறிவியலாளர்கள்
கிறித்தைன் தார்தன்

கிறித்தைன் மான் (Christine Mann) எனப்பட்ட  முனைவர் கிறித்தைன் தார்தன் (Dr. Christine Darden) (பிறப்பு: செப்டம்பர் 10, 1942 ) ஓர் அமெரிக்கக் கணிதவியலாளரும் தரவுப் பகுப்பாய்வாளரும் வானியக்கப் பொறியாளரும் ஆவார். இவர் நாசாவில் 40 ஆண்டுகளுக்கு வானியக்கவியலில் தன் வாழ்நாளைச் செலவிட்டார். இவர் அப்போது மீயொலி விரைவுப் பறப்பு, ஒலிமுழக்கம்,  ஆகியவற்ரில் ஆய்வு மேற்கொண்டார்.  இவர் 1967 இல் இலாங்லே ஆராய்ச்சி மையத்தில் சேரும் முன்பு வர்ஜீனியா பல்கலைக்கழகத்தில் கணிதவியலில் மூதறிவியல் பட்டம் பெற்று அங்கே கல்வி பயிற்றுவித்துள்ளார். இவர் ஜார்ஜ் வாசிங்டன் பல்கலைக்கழகத்தில் பொறியியலில் 1983 இல் முனைவர் பட்டம் பெற்றார். இவர் தனறிவியல் புலத்தில் பல ஆய்வுக் கட்டுரைகளை வெளியிட்டுள்ளார்.  இவர்தான் முதலில் இலாங்லே ஆராய்ச்சி மையத்தில் முதுநிலை செயல் அலுவலராக பதவி உயர்வு தரப்பட்ட ஆப்பிரிக்க அமெரிக்கப் பெண்மணி ஆவார். இது கூட்டாட்சிப் பொதுப்பணியிலேயே உயர்தரப் பதவியாகும்.

மறைநிலை ஆளுமைகள்: அமெரிக்கக் கனவும் விண்வெளிப் போட்டியில் உதவிய கருப்பினப் பெண் கணிதவியலாளர்களும் (2016),  நாசாவில் 20 ஆம் நூற்றாண்டின் நடுப்பகுதியில் தாக்கம் விளைவித்த ஆப்பிரிக்க அமெரிக்கக் கருப்பினப் பெண் கணிதவியலாளர்களும் பொறியாளர்களும் பற்றிய வரலாறு,  எனும் மார்கோட் இலீ செட்டெர்லி எழுதிய நூலில் விவரித்த ஆராய்ச்சியாளர்களில் தார்தன் ஒருவர் ஆவார்.

இளமையும் வாழ்க்கைப்பணியும்

நாசாவின் மாந்தக் கணிப்பாளர்கள்

விருதுகள்

மேற்கோள்கள்

புற  இணைப்புகள்

1942 பிறப்புகள்
வாழும் நபர்கள்
அமெரிக்கப் பெண் கணிதவியலாளர்கள்
ஆப்பிரிக்கப் பெண் கணிதவியலாளர்கள்
ஆப்பிரிக்கப் பெண் அறிவியலாளர்கள்
அமெரிக்கப் பெண் அறிவியலாளர்கள்
அமெரிக்க வான்-விண்வெளிப் பொறியியலாளர்கள்
ஆப்பிரிக்க வான்-விண்வெளிப் பொறியியலாளர்கள்
ஆப்பிரிக்க அமெரிக்கக் கணிதவியலாளர்கள்
அமெரிக்கக் கணிதவியலாளர்கள்
ஆப்பிரிக்கக் கணிதவியலாளர்கள்
மேற்குப் புலக் கணிப்பாளர்கள்
மாந்தக் கணிப்பாளர்கள்
3-ஐதராக்சிபியூட்டேனால்

3-ஐதராக்சிபியூட்டேனால் (3-Hydroxybutanal)  என்பது C4H8O2  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஆல்டால் எனக்கருதப்படும் இச்சேர்மம் முற்காலத்தில் தூக்க மருந்தாகவும் மயக்க மருந்தாகவும் பயன்படுத்தப்பட்டது.

இதையும் காண்க 
காமா-ஐதராக்சிபியூட்டரால்டிகைடு

மேற்கோள்கள் 

மயக்க மருந்துகள்
ஆல்ககால்கள்
கீட்டோன்கள்
தூக்க மருந்துகள்
ஐதராக்சி ஆல்டிகைடுகள்
ஹட்டிகுனி

ஹட்டிகுனி இந்தியாவின் கர்நாடகாவின் தென் மாநிலமான பஞ்சாயத்து கிராமமாகும். அது கர்நாடகாவில் யாதகிரி மாவட்டத்தில் யாதகிரி தாலுகாவில் அமைந்துள்ளது.

கிராமிய பஞ்சாயத்துகளில் ஐந்து கிராமங்கள் உள்ளன: ஹட்டிகுனி, பச்வர், பாகமால்டு, சம்நபூர் மற்றும் யக்ஹள்ளி.

References

மேற்கோள்கள்

கர்நாடகம்
கிராட்டோனைட்டு

கிராட்டோனைட்டு (Gratonite) என்பது Pb9As4S15. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இக்கனிமத்தை ஈயம்-ஆர்சனிக் சல்போவுப்பு கனிமம் என்று வகைப்படுத்துகிறார்கள். பெரு நாட்டில் உள்ள செரோ டி பாசுக்கோ நகரில் அமைந்திருக்கும் முதன்மைச் சுரங்கத்தில் 1939 ஆம் ஆண்டு கண்டறியப்பட்டது. 1880 -1970 காலப்பகுதியில் வாழ்ந்த புவியியலாளர் எல்.சி.கிராட்டனை கௌரவிக்கும் வகையில் அப்புதிய கனிமத்திற்கு கிராட்டோனைட்டு எனப் பெயரிடப்பட்டது. கிராட்டன் நீண்ட காலத்திற்கு செரோ டி பாசுக்கோ சுரங்கத்துடன் தொடர்பு கொண்டிருந்தார்.   

பன்னாட்டு கனிமவியல் சங்கம் கிராட்டோனைட்டு கனிமத்தை Gtn என்ற குறியீட்டால் அடையாளப்படுத்துகிறது.

மேற்கோள்கள் 

Mineral Data Publishing
Webmineral
Mindat

ஈயக் கனிமங்கள்
ஆர்சனிக் கனிமங்கள்
சல்பைடு கனிமங்கள்
முக்கோணவமைப்புக் கனிமங்கள்
அஜந்தா நடவடிக்கை

அஜந்தா நடவடிக்கை (Operation Ajanta ) என்பது  தமிழ்நாட்டில், நக்சலைட்டுகளை ஒடுக்க   தமிழ்நாடு அரசின் காவல்துறை அதிகாரி வால்டர் தேவாரம் தலைமையில் காவல் படைகளால் மேற்கொண்ட சிறப்பு நடவடிக்கையாகும்.

பின்னணி
மேற்கு வங்கத்தில், நக்சல்பாரி கிராமத்தில் 1967இல் விவசாய எழுச்சி உண்டானது. அதைத் தொடர்ந்து நாட்டின் பல பகுதிகளில் நக்சலைட் இயக்கத்தில் இளைஞர்கள் இணைந்தனர். நக்சலைட் இயக்கத்தை ஆரம்பித்த சாரு மசூம்தார் தமிழகத்திற்கு வந்தபொழுது. அவரைப் பெண்ணாடம் அருகில் உள்ள முந்திரிக் காட்டுக்கு வரவழைத்து  கு. கலியபெருமாள், தமிழரசன் போன்றவர்கள் இரகசியமாகக் கூட்டம் போட்டனர். இதனால் தமிழகத்தின் இயக்கத்தில் பல இளைஞர்கள் இணைந்தனர். குறிப்பாக வேலூர் மாவட்டம், தென்னாற்காடு மாவட்டம், தர்மபுரி மாவட்டங்களில் நக்சலைட் ஆதிக்கம் அதிகமாக இருந்தது. இந்த மாவட்டங்களில் கந்துவட்டிக் கொடுமையில் ஈடுபடுபவர்கள், மக்களைச் சுரண்டுபவர்கள் என கருதப்படுவர்களை நக்சலைட்டுகள் அழித்தொழிப்பு செய்து வந்தனர்.

அப்போது வேலூர் மாவட்டத்தில் செயல்பட்டுவந்த நக்சல் குழுவினர் மீது 1978இல், மத்தூரில் அப்பாசாமி ரெட்டியார் என்பவரை கொலை செய்தது, மடவாளம் இரட்டை கொலை வழக்கு, ஏலகிரிமலை ரெட்டியார் கொலை என, பல கொலை, கொள்ளை, கடத்தல் வழக்குகள் பதியப்பட்டன. இதனால் இதில் சம்பந்தப்பட்ட நக்சசலைட்டுகளை காவல்துறையினர் தேடிவந்தனர். வேலூர் மாவட்டம் திருப்பத்தூர் வட்ட காவல் ஆய்வாளர் பழனிச்சாமி தலைமையிலான காவலர்கள் 1980ஆம் ஆண்டு ஆகத்து 6ஆம் தேதி அதிகாலை ஏலகிரி மலை அடிவாரத்தில் பதுங்கி இருந்த நக்சலைட் சிவலிங்கம், பெருமாள், ராஜப்பா, செல்வம், சின்னதம்பி ஆகியோரை பிடித்தனர்.

திருப்பத்தூர் நகர காவல் நிலையத்தில் இவர்களிடம் முதல் கட்ட விசாரணை முடித்துவிட்டு அனைவரையும் வேறு ஒரு தனி இடத்துக்கு காரில் அழைத்துச் சென்றபோது, வக்கணம்பட்டி என்ற இடத்தின் அருகே சென்றபோது மறைத்து வைத்திருந்த வெடிகுண்டை நக்சலைட்டுகள் வெடிக்கச் செய்தனர் என்று கூறப்படுகிறது.
இதில் ஆய்வாளர் பழனிச்சாமி, தலைமைக் காவலர் ஏசுதாஸ், முருகேசன், நக்சலைட்டுகள் பெருமாள், ராஜப்பா, செல்வம் ஆகியோர் உயிரிழந்தனர். படுகாயங்களுடன் நக்சலைட் சின்னதம்பி மீட்கப்பட்டார்.

நடவடிக்கைகள் 
வேலூர் மாவட்டம், காட்பாடியில் நடந்த ஆய்வாளர் பழனிச்சாமியின் இறுதி ஊர்வலத்தில் அப்போதைய முதல்வர் எம். ஜி. ஆர் கலந்துகொண்டார். தமிழ்நாட்டில் நக்சலைட்டுகளை ஒழிக்க பழனிச்சாமியின் மகள் அஜந்தா பெயரில் ‘ஆபரேஷன் அஜந்தா’ தொடங்க உத்தரவிட்டார். நக்சல் இயக்கத்தினரைப் பிடிக்க நான்கு பிரிவுகள் கொண்ட ஒரு சிறப்பு காவல் படையை அமைக்கப்பட்டது. இந்த நடவடிக்கை அப்போது டிஐஜியாக இருந்த  வால்டர் தேவாரம் தலைமையில் நடைபெற்றது. களத்தில் இருந்த காவல் படையினருக்கு உளவுத்துறை தகவல்களை டிஐஜி மோகன்தாஸ், எஸ்.பி. அலெக்சாண்டர் போன்றோர் அளித்தனர். நடவடிக்கைத் துவக்கப்பட்ட ஓராண்டில் 19 நக்சலைட்கள் கொல்லப்பட்டனர். கடைசியாக 1981இல் மூன்று நக்சலைட்கள் கொல்லப்பட்டனர். இவ்வாறு கொல்லப்பட்டவர்களில் பலர்  நிராயுதபாணிகள் என்றும், பலர் கொல்லப்பட்டு கணக்கில் கொண்டுவரப்படாமல் காணாமல் போனவர்களாக ஆக்கப்பட்டனர் என்றக் குற்றச்சாட்டு நிலவுகிறது.

நினைவுச் சின்னம்
அஜந்தா நடவடிக்கையில் கொல்லபட்ட நக்சல் தலைவர்களான  பாலன், அப்பு ஆகியோருக்கு தருமபுரி மாவட்டம் நாயக்கன் கொட்டாயில் நினைவுச் சின்னம் அமைக்கப்பட்டுள்ளது.

மேற்கோள்கள்

தமிழ்நாட்டு வரலாறு (1947- தற்போதுவரை)
தருமபுரி மாவட்டம்
வேலூர் மாவட்டம்
நக்சலைட்டுகள்
டெனிசு முக்வேகி

டெனிசு முக்வேகி (Denis Mukengere Mukwege, ; பிறப்பு: மார்ச் 1, 1955) என்பவர் காங்கோவைச் சேர்ந்த பெண்நோயியலாளரும், மனித உரிமை செயற்பாட்டாளரும் ஆவார். இவர் புக்காவு நகரில் பான்சி மருத்துவமனையை ஆரம்பித்து, அங்கு ஆயுதக்குழுக்களால் பாலியல் வன்முறைக்குள்ளாக்கப்பட்ட காங்கோ பெண்களுக்கு சிகிச்சையளிப்பதில் ஈடுபட்டுள்ளார். இரண்டாவது காங்கோ போர்க் காலத்தில் (1998 - 2003) இருந்து பாதிப்புக்குள்ளான ஆயிரக்கணக்கான பெண்களுக்கு ஒரு நாளைக்குக் குறைந்தது 10 சத்திர சிகிச்சைகள் வரை இவர் இங்கு மேற்கொண்டுள்ளார். வன்கலவியால் பாதிக்கப்பட்ட பெண்களுக்கு சிகிச்சை அளிப்பவர்களில் இவர் உலகில் முதன்மையானவராகக் கருதப்படுகிறார்.

2018 ஆம் ஆண்டில், இவருக்கும், ஈராக்கைச் சேர்ந்த நாதியா முராத் என்பவருக்கும் "போர் மற்றும் ஆயுத மோதல்களில் பாலியல் வன்முறைகளை ஆயுதமாகப் பயன்படுத்துவதற்கு எதிரான அவர்களின் முயற்சிகளுக்காக" அமைதிக்கான நோபல் பரிசு வழங்கப்பட்டது.

மேற்கோள்கள்

வெளி இணைப்புகள் 
 

1955 பிறப்புகள்
வாழும் நபர்கள்
பெண்ணியவாதிகள்
நோபல் அமைதிப் பரிசு பெற்றவர்கள்
காங்கோ மக்களாட்சிக் குடியரசு மக்கள்
சாகரவ் பரிசு பெற்றவர்கள்
சௌராட்டிர சங்க துடுப்பாட்ட அரங்கம்

சௌராட்டிர சங்க துடுப்பாட்ட அரங்கம் (Saurashtra Cricket Association Stadium) என்பது ராஜ்கோட்,இந்தியாவில் உள்ள துடுப்பாட்ட அரங்கம் ஆகும். இது 

இது  காந்தேரி துடுப்பாட்ட அரங்கம் எனவும் அழைக்கப்படுகிறது) , இது குசராத்து மாநிலத்தின் முதல் சூரிய ஆற்றல் அரங்கம் ஆகும்.

புள்ளி விவரங்கள் , சாதனைகள் 

 நடத்தப்பட்ட போட்டிகள்

(அக்டோபர் 4, 2018 இன் படி)

 தேர்வுத் துடுப்பாட்டம் — 2
 ஒருநாள் பன்னாட்டுத் துடுப்பாட்டம் — 2
 பன்னாட்டு இருபது20 — 2

போட்டி 
நவம்பர் , 2015 இல் இந்த அரங்கம் உட்பட இந்தியாவில் உள்ள ஆறு புதிய துடுப்பாட்ட அரங்குகள் தேர்வுத் துடுப்பாட்டப் போட்டிகள் விளையாடுவதற்குத் தகுதி பெற்றது . குஜராத் லயன்சு அணியின் சொந்த அரங்கமான இதில் 5 போட்டிகள் நடத்தப்பட்டன.

நவம்பர் 9, 2017 இல் இங்கிலாந்து அணிக்கு எதிரான இந்தியத் தொடர் முதல்முறையாக இங்கு நடைபெற்றது.

தேர்வு 

 2 போட்டிகள் விளையாடப்பட்டுள்ளது
 அதிகபட்ச ஓட்டம் (இன்னிங்ஸ் ) : விராட் கோலி (139)
 அதிகபட்ச ஓட்டம்:

ஒருநாள் 

 2 போட்டிகள் விளையாடப்பட்டுள்ளது.
 குவின்டன் டி கொக் நூறு ஓட்டங்கள் அடித்துள்ளார்

இ20 

 2 போட்டிகள் விளையாடப்பட்டுள்ளது

 காலின்  நூறு ஓட்டங்கள் அடித்துள்ளார்

பட்டியல் அ 
2015-2016 விஜய் அசாரே போட்டித் தொடர் டி பிரிவு

சான்றுகள் 

இந்தியத் துடுப்பாட்ட மைதானங்கள்
ஒட்டாவைட்டு

ஒட்டாவைட்டு (Otavite) என்பது CdCO3   என்ற மூலக்கூற்று வாய்ப்பாட்டால் விவரிக்கப்படும் ஓர் அரிய காட்மியம் கார்பனேட்டுக் கனிமம் ஆகும். ஒட்டாவைட்டு கனிமம் முக்கோண வடிவமைப்புத் திட்டத்தில் படிகமாகிறது. தகடுகளாகவும் சிறிய சம்பக்கமில்லாத முக்கோணங்களாகவும் முத்துப்போல ஒளிர்வும் வளைந்து கொடுக்காத தன்மையும் கொண்ட கனிமமாக இது உருவாகிறது. வெண்மை, சிவப்பு கலந்த வெண்மை, வெண்மை கலந்த மஞ்சள் பழுப்பு நிறங்களில் இது காணப்படுகிறது. ஒட்டாவைட்டின் மோவின் கடினத்தன்மை மதிப்பு அளவு 3.5 முதல் 4 ஆகவும் ஒப்படர்த்தி அளவு 5.04 ஆகவும் மதிப்பிடப்பட்டுள்ளன. அசூரைட்டு, கால்சைட்டு, மாலகைட்டு, சிமித்சோனைட்டு போன்ற கனிமங்களுடன் கலந்து இது காணப்படுகிறது.

1906 ஆம் ஆண்டு நமீபியா நாட்டில் உள்ள மத்திய நமீபிய நகரமான ஒட்டாவியில் அமைந்திருக்கும் திசுமெப் மாவட்டத்தில் முதன்முதலாக இக்கனிமம் கண்டறியப்பட்டது. 

பன்னாட்டு கனிமவியல் சங்கம் ஒட்டாவைட்டு  கனிமத்தை Ota என்ற குறியீட்டால் அடையாளப்படுத்துகிறது.

மேற்கோள்கள் 

 
Mindat locality data
Webmineral
Mineral galleries 

காட்மியம் கனிமங்கள்
கார்பனேட்டு கனிமங்கள்
முக்கோணவமைப்புக் கனிமங்கள்
கால்சைட்டு குழு கனிமங்கள்
ரோல்டைட்டு

ரோல்டைட்டு (Roaldite)  என்பது ((Fe,Ni)4N) என்ற மூலக்கூற்று வாய்ப்பாட்டால் விவரிக்கப்படும் ஓர் உலோகக்  கனிமம் ஆகும். விண்வீழ்கல்லாகக் கருதப்படும் இவ்வகைக்க் கனிமத்தில் இரும்பு, நிக்கல், நைட்ரசன் போன்ற தனிமங்கள் கலந்து காணப்படுகின்றன.

பன்னாட்டு கனிமவியல் சங்கம் ரோல்டைட்டு Roa என்ற குறியீட்டால் அடையாளப்படுத்துகிறது

1981 ஆம் ஆண்டு மேற்கு ஆசுத்திரேலியாவில் கிடைத்த விண்வீழ்கல்லில் ரோல்டைட்டு முதன் முதலாகக் கண்டறியப்பட்டது. டென்மார்க் நாட்டைச் சேர்ந்த ரோல்டு நார்பேச்சு நீல்சன் (1928) என்ற மின்னணு நுண்ணாய்வி வல்லுநர் நினைவாக கனிமத்திற்கு ரோல்டைட்டு என்ற பெயர் சூட்டப்பட்டது. டென்மார்க் நாட்டில் காணப்பட்ட யெர்சுலெவ் விண்கல்லிலும், ஐக்கிய அமெரிக்காவின் அரிசோனா மாநிலத்தில் காணப்பட்ட விண்வீழ் பள்ளத்திலும் இக்கனிமம் காணப்படுவதாக கூறப்படுகிறது.

மேற்கோள்கள் 

இரும்புக் கனிமங்கள்
நிக்கல் கனிமங்கள்
தாயகத் தனிமக் கனிமங்கள்
விண்வீழ்கல் கனிமங்கள்
கனசதுரக் கனிமங்கள்
சிங்சோங்கைட்டு

சிங்சோங்கைட்டு (Xingzhongite)  என்பது (Pb,Cu,Fe)(Ir,Pt,Rh)2S4 என்ற மூலக்கூற்று வாய்ப்பாட்டால் விவரிக்கப்படும் ஓர் உலோகக்  கனிமம் ஆகும். சீனாவிலுள்ள சிங்சோங்கு என்ற இடத்தில் கனிமம் கண்டறியப்பட்டதால் இக்கனிமம் சிங்சோங்கைட்டு என்ற பெயரைப் பெற்றது. ஒளிபுகாப் பண்பை கொண்ட கனிமம் என்ற இயற்பியல் பண்பைக் கொண்டுள்ளது. சல்பைடுக் கனிமம் என்று வகைப்படுத்தப்படுகிறது. பன்னாட்டு கனிமவியல் சங்கம் சிங்சோங்கைட்டு கனிமத்தை Xin என்ற குறியீட்டால் அடையாளப்படுத்துகிறது.

மேற்கோள்கள் 

சல்பைடு கனிமங்கள்
கனசதுரக் கனிமங்கள்
எக்சு ஒய் ஒய் நோய்த்தொகை

எக்சு ஒய் ஒய் நோய்த்தொகை (XYY syndrome)  என்பது ஒரு கூடுதல் ஒய் குறுமவகம் உள்ள மரபியல் நிலையாகும். இதற்கான அறிகுறிகள் மிகச் சிலவே. இவர்கள் இயல்பை விட கூடுதலான உயரம் உள்ளவர்களாக இருப்பார்கள், முகப்பருவும் கற்றல் சிக்கல்களும் உள்ளவர்களாக இருப்பார்கள். மற்றபடி, இவர்கள் கருவளம் உட்பட இயல்பாகவே இருப்பார்கள்.

இந்த மரபியல் நிலை பெற்றோரிடம் இருந்து மரபுப் பேறாகப் பெறப்படுவதில்லை. மாற்றாக விந்துக்கல வளர்ச்சியின்போது ஏற்படும் தற்போக்கு நிகழ்வால் உருவாகிறது. இந்நிலையைக் குறுமவகப் பகுப்பாய்வால் கண்டறியலாம். இந்நிலையில் இயல்பான 46 குறுமவகங்கள் அமையாமல் 47 குறுமவகங்கள் அமையும். எனவே 47,XYY கலக்கரு வகைமை அமையும்.

இந்த மரபியல் நிலைக்கு பேச்சு மருத்துவமும் பள்ளியில் கூடுதலான பயிற்சியளித்தலும் தேவையாகிறது. Outcomes are generally good. இந்நிலையை தவிர்ப்பது இயலாது. இது ஆயிரம் ஆண் பிறப்புகளில் ஒருவருக்கு நேர்கிறது. இந்நிலை தமக்கு வாய்த்துள்ளமையை பலர் அறியாமலே உள்ளனர். இது முதலில் 1961 இல் விவரிக்கப்பட்டது.

அறிகுறிகள்

உடற்கூறுபாடுகள்

அறிதல், நடத்தைக் கூறுபாடுகள்

சமூகமும் பண்பாடும்
சில மருத்துவ மரபியலாளர்கள் இம்மரபியல் நிலைக்கு நோய்த்தொகை எனும் சொல்லைப் பயன்படுத்தல் பொருந்துமா எனக் கேட்கின்றனர் ஏனெனில், இந்த மரபியல்நிலை வாய்ந்த பலர் இயல்பாகவே வாழ்கின்றனர்.

மேலும் காண்க
கிளைன்பெல்டர் நோய்த்தொகை (47, XXY)
முப்புரி எக்சு நோய்த்தொகை (47, XXX)
தேர்னர் நோய்த்தொகை (45,X)
எக்சு எக்சு ஒய் ஒய்  நோய்த்தொகை (48, XXYY)
அயலன் 3, சிறைக்கோள் ஒன்றில் ஆண் குற்றவாளிகள்  இரட்டைஒய்  குறுமவகங்களுடன் அமையும் அறிவியல் புனைவுத் திரைப்படம்

மேற்கோள்கள்

வெளி இணைப்புகள் 

 Nielsen, Johannes (1998). XYY males. An orientation.

மரபியல் கோளாறுகள்
நோய்த்தொகைகள்
அருகிய நோய்த்தொகைகள்
இண்டைட்டு

இண்டைட்டு (Indite)  என்பது FeIn2S4. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இண்டியம்-இரும்பு சல்பைடு கனிமமான இது மிகவும் அரிய கனிமமாகும். 

நீர்வெப்பப் படிவுகளில் கேசிட்டரைட்டு கனிமத்திற்குப் பதிலாக இது தோன்றுகிறது. திசாலிண்டைட்டு, கேசிட்டரைட்டு, குவார்ட்சு போன்ற கனிமங்களுடன் இண்டைட்டு கனிமம் கலந்து காணப்படுகிறது . உருசியாவின் தூரக்கிழக்கு பிரதேசம் கபரோவ்சுக் பிரதேசம், சீனாவின் லெசர் கின்கான் மலைத்தொடர், திசாலிண்டா வெள்ளீயப் படிவுகள் போன்ற பகுதிகளில் காணப்பட்டதாக 1963 ஆம் ஆண்டில் கண்டறியப்பட்டது .    

பன்னாட்டு கனிமவியல் சங்கம் இண்டைட்டு கனிமத்தை Idt என்ற குறியீட்டால் அடையாளப்படுத்துகிறது.

மேற்கோள்கள் 

Emsley, John. Nature's Building Blocks. Oxford, 2001. 

இரும்புக் கனிமங்கள்
இண்டியம் கனிமங்கள்
சல்பைடு கனிமங்கள்
கனசதுரக் கனிமங்கள்
96 (திரைப்படம்)

96 என்பது 2018 ஆம் ஆண்டு வெளியான ஓர் காதல் திரைப்படம் ஆகும். இத்திரைப்படத்தில் விஜய் சேதுபதி மற்றும் திரிசா முக்கியக் கதாப்பாத்திரத்தில் நடித்திருந்தனர். இத்திரைப்படம் சி. பிரேம் குமார் எழுதி, இயக்க நந்தகோபாலால் தயாரிக்கப்பட்டது. கோவிந்மேனனின் இசையமைப்பு மற்றும் சண்முக சுந்தரம் ஒளிப்பதிவு ஆகியவற்றை உள்ளடக்கி, இத்திரைப்படம் அக்டோபர் 04, 2018 அன்று வெளியானது.

நடிகர்கள் 

 விஜய் சேதுபதி - கே. இராமச்சந்திரன் (இராம்)
 திரிசா - ஜானகி தேவி (ஜானு)
 வர்சா பொல்லம்மா - பிரபா
 ஆதித்யா பாஸ்கர் - பள்ளி மாணவன் இராம்
 கௌரி ஜி கிசான் - பள்ளி மாணவி ஜானு
 தேவதர்சினி - சுபாசினி
 சனகராஜ் - வாட்ச்மேன்
 பகவதி பெருமாள் - முரளி
 முருகதாஸ் - சதீஸ்
 நியாதி கடம்பி  - பள்ளி மாணவி சுபாசினி
 சியாம் பிரசாத்
 கௌதம் ராஜ் -இளம் வயது (சதீஷ் பள்ளி மாணவன்)

கதைச் சுருக்கம்
1996 ஆம் ஆண்டு 10 ஆம் வகுப்பு ஒன்றாக பள்ளியில் படித்த ராமச்சந்திரன் (விஜய் சேதுபதி) மற்றும் ஜானகி தேவி (திரிசா) ஆகியோர் காதலர்களாக இருந்தனர். குடும்பப் பிரச்சினைகள் காரணமாக 10ஆம் வகுப்புக்குப் பிறகு ராம் பள்ளியை விட்டுவிட்டு, தனது குடும்பத்துடன் சென்னைக்குச் சென்றுவிடுகிறார். அதன்பிறகு அவர்கள் மீண்டும் சந்திக்க முடியாமல் போகிறது. ஒரு பயண புகைப்படக்காரராகும் ராம் 22 ஆண்டுகளுக்கு பின்னர், ராம் தனது சொந்த ஊரான தஞ்சாவூருக்கு தனது சிறு பருவத்தில் இருந்து எல்லா இடங்களையும் பார்க்கவும், தனது பள்ளித் தோழர்களுடன் தொடர்பு கொள்ளவும் செல்கிறார். மேலும் அவர்கள் இரண்டு மாதங்கள் கழித்து சென்னையில் ஒருவரையொருவர் சந்திக்க ஏற்பாடு செய்கிறார்கள். ராம் ஆச்சரியப்படும்படியாக, ஜானு சிங்கப்பூரிலிருந்து திரும்பிய பின்பு '96 ஆம் ஆண்டு பள்ளியில் படித்த மாணவர்களின் மறு சந்திப்பில் கலந்துக் கொள்கிறார். ராம் மற்றும் ஜானு 22 ஆண்டுகளுக்கு பிறகு மீண்டும் சந்திக்கின்றனர். அதன் பின்னர் இவர்கள் இருவரும் இணைகிறார்களா? இல்லையா? என்பதே இப்படத்தின் கதையாகும்.

வெளியீடு 
இப்படத்தின் முன்னோட்டமானது ஆகஸ்ட் 24, 2018 அன்று வெளியானது. பின்பு இத்திரைப்படம் அக்டோபர் 04, 2018 அன்று வெளியானது.

மேற்கோள்கள்

வெளி இணைப்புகள் 
 
2018 தமிழ்த் திரைப்படங்கள்
இந்தியத் தமிழ்த் திரைப்படங்கள்
தமிழ் காதல் திரைப்படங்கள்
விஜய் சேதுபதி நடித்த திரைப்படங்கள்
திரிசா நடித்த திரைப்படங்கள்
ஜனகராஜ் நடித்த திரைப்படங்கள்
நோட்டா (திரைப்படம்)

நோட்டா (NOTA) என்பது 2018 ஆம் ஆண்டு வெளியான ஓர் இந்தியத் தமிழ்த் திரைப்படம் ஆகும். இத்திரைப்படமானது அரசியலைச் சார்ந்து எடுக்கப்பட்ட திரைப்படமாகும். இத்திரைப்படத்தை ஆனந்த் சங்கர் எழுதி, இயக்கி ஞானவேல் ராஜாவால் தயாரிக்கப்பட்டது. இத்திரைப்படத்தில் சாம் சிஎஸ் இசையமைத்துள்ளார். இத்திரைப்படமானது அக்டோபர் 05, 2018 அன்று வெளியானது.

நடிகர்கள் 
 விஜய் தேவரகொண்டா - வருண்
 நாசர் - வினோதன் (சுப்பிரமணி) (வருணின் தந்தை)
 சத்யராஜ் - மகேந்திரன்
 சஞ்சனா நடராஜன் - கலாவதி வரதராஜன்
 மெஹ்ரீன் பிர்சாடா - சுவாதி மகேந்திரன்
 எம். எசு. பாசுகர் - பாய்
 யாசிகா ஆனந்த் - சில்பா
 இராசேந்திரன் - இராமசாமி

மேற்கோள்கள் 

2018 தமிழ்த் திரைப்படங்கள்
இந்தியத் தமிழ்த் திரைப்படங்கள்
எம். எசு. பாசுகர் நடித்த திரைப்படங்கள்
ராட்சசன் (திரைப்படம்)

ராட்சசன் (Ratsasan) என்பது 2018 இல் வெளிவந்த இந்தியத் தமிழ்த் திரைப்படம் ஆகும். இத்திரைப்படத்தில் விஷ்ணு, அமலா பால் ஆகியோர் முக்கியக் கதாபாத்திரத்தில் நடித்திருந்தனர். இராம்குமார் எழுதி, இயக்கிய இத்திரைப்படத்தை ஜி. டில்லி பாபு, ஆர். சிறீதர் ஆகியோர் தயாரித்தனர். ஜிப்ரான் இசையமைப்பு, பி. வி. சங்கரின் ஒளிப்பதிவு ஆகியவற்றுடன், இத்திரைப்படம் 2018 அக்டோபர் 5 அன்று வெளியிடப்பட்டது.

நடிகர்கள் 
 விஷ்ணு - அருண்
 அமலா பால் - விஜி
 சூசன் ஜார்ஜ் - இலட்சுமி
 சஞ்சை
 காளி வெங்கட் - வெங்கட்
 இராம்தாஸ்
 குமார்

மேற்கோள்கள் 

2018 தமிழ்த் திரைப்படங்கள்
இந்தியத் தமிழ்த் திரைப்படங்கள்
அமலா பால் நடித்த திரைப்படங்கள்
சிங்கோகுரோமைட்டு

சிங்கோகுரோமைட்டு (Zincochromite)  என்பது ZnCr2O4  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். துத்தநாக குரோமியம் ஆக்சைடு கனிமமாக இது கருதப்படுகிறது. துத்தநாகத்தை ஒத்த குரோமைட்டு கனிமம் என்பதால் இப்பெயர் பெற்றுள்ளது. 1987 ஆம் ஆண்டு முதன்முதலாக உருசியாவின் ஒனேகா ஏரிக்கு அருகில் அமைந்திருந்த யுரேனியப் படிவுகளில் இக்கனிமம் கண்டுபிடிக்கப்பட்டது . ஆத்திரேலியாவின் நியூ சவுத் வேல்சு மாநிலத்திலுள்ள தோலோ மலையிலும், கானா நாட்டின் அசான்டி தங்கப் பட்டைப் பிரதேசத்திலுள்ள டார்க்வா சுரங்கத்திலும் சிங்கோகுரோமைட்டு காணப்படுகிறது 

பன்னாட்டு கனிமவியல் சங்கம் சிங்கோகுரோமைட்டு கனிமத்தை Zchr என்ற குறியீட்டால் அடையாளப்படுத்துகிறது.

மேற்கோள்கள் 

ஆக்சைடு கனிமங்கள்
துத்தநாகக் கனிமங்கள்
குரோமியம் கனிமங்கள்
கனசதுரக் கனிமங்கள்
சிபைனல் குழு கனிமங்கள்
ஐட்யூன்ஸ் தொலைநிலை

ஐட்யூன்ஸ் தொலைநிலை (iTunes Remote) என்பது ஐஓஎஸ் சாதனங்களுக்கு ஆப்பிள் நிறுவனம் உருவாக்கிய ஒரு மென்பொருளாகும். ஆப்பிள் தொலைக்காட்சி அல்லது ஐட்யூன்ஸ் நூலகத்திற்கு தொலைநிலை கட்டுப்பாட்டாக பயன்படுத்தலாம். தற்போது எல்லா ஐஓஎஸ் சாதனங்களில் ஆப் ஸ்டோரிலிருந்து இலவசமாக பதிவிறக்கலாம்.

வரலாறு 
ஜூலை 10, 2008 அன்று, ஆப் ஸ்டோரில் இப்பயன்பாட்டை வெளியிட்டார்கள். அதே நாள், ஆப்பிள் டி. வி. 2.1 மென்பொருள் புதுப்பித்தல் வெளியிடப்பட்டது. அதில் ஐபோன் மற்றும் ஐபாட் டச் தொலை கட்டுப்பாடு சாதனங்களாக அங்கீகாரம் சேர்க்கப்பட்டது. பின்னர் பதிப்புகளில் ஐ-பேடு மற்றும் ஐட்யூன்ஸ் ஆதரவு சேர்க்கப்பட்டது.

References 

ஐஓஎஸ் மென்பொருட்கள்
வெள்ளீய(II) 2-எத்தில்யெக்சேனோயேட்டு

வெள்ளீய(II) 2-எத்தில்யெக்சேனோயேட்டு (Tin(II)ethylhexanoate) என்பது C16H30O4Sn என்ற மூலக்கூற்று வாய்ப்பாடு கொண்ட கரிம வேதியியல் சேர்மமாகும். இதை வெள்ளீய(II) ஆக்டோயேட்டு அல்லது சிடானசு ஆக்டோயேட்டு (Sn(Oct)2) என்ற பெயர்களாலும் அழைப்பார்கள்.  வெள்ளீயம்(II) ஆக்சைடுடன் 2-எத்தில்யெக்சேனாயிக் அமிலத்தைச் சேர்த்து வினைபுரியச் செய்வதால்  வெள்ளீய(II) 2-எத்தில்யெக்சேனோயேட்டு  உருவாகிறது.  அறை வெப்பநிலையில் நிறமற்ற நீர்மமாக இது காணப்படுகிறது. இதனுடன் மாசுக்கள் சேரும்போது வெள்ளீயம்(II) சேர்மம்  வெள்ளீயம்(IV) மாறுவதால் நிறம் மாறுபட்டு மஞ்சள் நிறமாகக் காட்சியளிக்கிறது. 

பாலியசிட்டிக் அமிலம் போன்ற வேதிப்பொருட்களை தயாரிப்பது போன்ற சில சமயங்களில் இதை ஒரு பலபடியாக்கும் வினையூக்கியாகப் பயன்படுத்துகிறார்கள்.

மேற்கோள்கள் 

வெள்ளீய(II) சேர்மங்கள்
எத்தில்யெக்சேனோயேட்டுகள்
அல்டிசைட்டு

அல்டிசைட்டு (Altisite) என்பது Na3K6Ti2Al2Si8O26Cl3 என்ற மூலக்கூற்று வாய்ப்பாட்டால் விவரிக்கப்படும் ஓர் அரிய கனிமச் சேர்மமாகும். கார தைட்டானியம் அலுமினோசிலிக்கேட்டு குளோரைடு கனிமமாக இது வகைப்படுத்தப்படுகிறது. நிலத்தடியில் உருவாகும் காரத்தன்மை கொண்ட அக்னிப்பாறைகளிலிருந்து இது கிடைக்கிறது.  அலுமினியம், தைட்டானியம், சிலிக்கன் என்ற தனிமங்கள் கனிமத்தில் சேர்ந்திருப்பதால் அலுமினியத்திலிருந்து ’அல்’, தைட்டானியத்திலிருந்து ’தை’, சிலிக்கனிலிருந்து ‘சி’ எழுத்துக்கள் எடுக்கப்பட்டு ஆங்கிலத்தில் அல்டிசைட்டு என்ற பெயர் இதற்கு சூட்டப்பட்டுள்ளது .

C2/m என்ற இடக்குழுவுடன் ஒற்றைச்சரிவச்சு படிக அமைப்பில் அல்டிசைட்டு படிகமாகிறது.

பன்னாட்டு கனிமவியல் சங்கம் அல்டிசைட்டு கனிமத்தை Ati என்ற குறியீட்டால் அடையாளப்படுத்துகிறது.

மேற்கோள்கள் 

தைட்டானியம் கனிமங்கள்
சோடியம் கனிமங்கள்
பொட்டாசியம் கனிமங்கள்
ஒற்றைச்சரிவச்சுக் கனிமங்கள்
சிலிக்கேட்டு கனிமங்கள்
இனோசிலிக்கேட்டுகள்
கதிர் (நடிகர்)

கதிர் (Kathir) இந்தியத் திரைப்பட நடிகர் ஆவார். இவர் தற்போது தமிழ்த் திரைப்படங்களில் நடித்து வருகிறார். 2013 ஆம் ஆண்டில் மத யானைக் கூட்டம் எனும் திரைப்படத்தின் மூலம் அறிமுகமானார். 2015 ஆம் ஆண்டில் வெளியான கிருமி எனும் திரைப்படத்தின் மூலம் பரவலாக அறியப்பட்டார்.

திரைப்பட வாழ்க்கை 
2013 ஆம் ஆண்டில் விக்ரம் சுகுமாறன் இயக்கிய மதயானைக் கூட்டம் திரைப்படத்தின் மூலம் அறிமுகமானார். இதனை ஜி. வி. பிரகாஷ் குமார் தயாரித்தார். இந்தத் திரைப்படத்திற்கும் கதிரின் நடிப்பிற்கும் நேர்மறையான விமர்சனங்கள் கிடைத்தன. தி இந்து நாளிதழ் கதிர் தனது சிறப்பான திறனை வெளிப்படுத்தியுள்ளார் எனவும், சிஃபி வலைத்தளம் தனது முதல் கதாப்பாத்திரத்தினை சிறப்பாக செய்துள்ளார் எனத் தெரிவித்தது. பின் 2015 ஆம் ஆண்டில் வெளியான கிருமி திரைப்படமும் இவருக்கு பாராட்டுக்களைப் பெற்றுத் தந்தது.

திரைப்படங்கள்

மேற்கோள்கள் 

நடிகர் தொடர்பான குறுங்கட்டுரைகள்
தமிழ்த் திரைப்பட நடிகர்கள்
வாழும் நபர்கள்
தமிழ்நாட்டுத் திரைப்பட நடிகர்கள்
1992 பிறப்புகள்
ஆன் போ ஜேயுன்

ஆன் போ ஜேயுன் () (பிறப்பு: மே 16, 1988) என்பவர் ஒரு தென் கொரிய நாட்டு நடிகர் மற்றும் வடிவழகர் ஆவார். இவர் தனது திரைப்பயணத்தை முதலில் ஒரு விளம்பர வடிவழகராக அறிமுகமானார். அதை தொடர்ந்து 2014ஆம் ஆண்டு முதல் 'கோல்டன் கிராஸ்', இட்டாவோன் கிளாஸ் (2020) போன்ற பல தொலைக்காட்சி தொடர்களிலும் மற்றும் 2016 ஆம் ஆண்டு 'ஹியா' என்ற திரைப்படத்திலும் நடித்ததன் மூலம் அறியப்படும் நடிகர் ஆனார்.

ஆரம்ப கால வாழ்க்கை 
இவர் 16 மே 1988 ஆம் ஆண்டு, தென் கொரியாவில் உள்ள புசானில் பிறந்தார். தனது உயர்கல்வியை பூசன் ஸ்போர்ட்ஸ் உயர்நிலைப் பள்ளியில் படித்து பட்டம் பெற்றார்.  இவர் அமெச்சூர் குத்துச்சண்டை போட்டிகளில் பங்கேற்று தங்கப் பதக்கம் வென்றுள்ளார் என்பது குறிப்பிடத்தக்கது.

தனிப்பட்ட வாழ்க்கை 
இவர் ஆகத்து 3, 2023 அன்று, பிளாக்பிங் குழுவின் கே-பாப் பாடகிமற்றும் நடிகை ஜிசூவுடன்  டேட்டிங் செய்வதை இவரின் நிறுவனம் உறுதிப்படுத்தியது. பின்னர் உறவு சுமார் இரண்டு மாதங்களுக்கு பிறகு இவர்களின் நேர இன்மை மற்றும் கால அட்டவணையின் காரணமாக இவர்கள் பிரிந்து சென்றனர்.

மேற்கோள்கள்

வெளி இணைப்புகள் 
 Ahn Bo-hyun at FN Entertainment
 

1988 பிறப்புகள்
வாழும் நபர்கள்
தென் கொரியத் திரைப்பட நடிகர்கள்
தென் கொரிய தொலைக்காட்சி நடிகர்கள்
தென் கொரிய விளம்பர நடிகர்கள்
பிரானெரைட்டு

பிரானெரைட்டு (Braunerite) என்பது K2Ca(UO2)(CO3)3•6H2O என்ற மூலக்கூற்று வாய்ப்பாட்டால் விவரிக்கப்படும் ஓர் அரிய கனிமச் சேர்மமாகும். நீரேற்று யுரேனைல் கார்பனேட்டு கனிமமாக இக்கனிமம் வகைப்படுத்தப்படுகிறது. செக் குடியரசின் வரலாற்று முக்கியத்துவம் பெற்ற மண்டலமான மேற்கு போகிமியாவின் யாச்சிமோவ் ஓர் மாவட்டத்திலுள்ள சுவார்னோசுட்டு சுரங்கப் பணியாளர்களுடன் சேர்ந்து செக் குடியரசின் அறிவியல் கல்வி அகாதமியின் ஒரு பிரிவான இயற்பியல் நிறுவனத்தைச் சேர்ந்த யாக்கூப் பிளாசில் முதன்முதலில் இக்கனிமத்தைக் கண்டறிந்தார்.

பன்னாட்டு கனிமவியல் சங்கம் பிரானெரைட்டு கனிமத்தை Bun என்ற குறியீட்டால் அடையாளப்படுத்துகிறது.

பிரானெரைட்டு படிகங்கள் மஞ்சள் நிறத்தில் கண்ணாடி போல பளபளப்பாகக் காணப்படுகின்றன. வேதியியல் முறைப்படி லைன்கைட்டு கனிமத்தை இக்கனிமம் ஒத்துள்ளது. செக் குடியரசின் தலைநகரான பிராகாவில் அமைந்துள்ள தேசிய அருங்காட்சியகத்தில் கனிமவியல் மற்றும் பாறையியல் துறையில் இக்கனிமத்தின் படிவுகள் சேகரித்து வைக்கப்பட்டுள்ளன. லாசு ஏஞ்சல்சு மாகானத்தின் இயற்கை வரலாற்று அருங்காட்சியகத்திலும் இக்கனிமப் படிவுகள் சேகரிக்கப்பட்டுள்ளன.

அமைவிடம்   

செக் குடியரசில் உள்ள மேற்கு போகிமியாவின் யாச்சிமோவ் ஓர் மாவட்டத்திலுள்ள சுவார்னோசுட்டு சுரங்கம் இக்கனிமத்தின் இருப்பிடமாகும்.

மேற்கோள்கள் 

கார்பனேட்டு கனிமங்கள்
யுரேனியம் கனிமங்கள்
ஒற்றைச்சரிவச்சுக் கனிமங்கள்
வையார்டைட்டு

வையார்டைட்டு (Wyartite) என்பது CaU5+(UO2)2(CO3)O4(OH)•7H2O  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். 1902-1992 ஆண்டு காலத்தைச் சேர்ந்த பிரான்சு நாட்டுக் கனிமவியலாளர்  யீன் வையார்ட்டு இக்கனிமத்தைக் கண்டறிந்த காரணத்தால் வையார்டைட்டு என்ற பெயர் இக்கனிமத்திற்குச் சூட்டப்பட்டது. கருப்பு, கருமை கலந்த பச்சை அல்லது கருமை கலந்த ஊதா நிறத்தில் ஒளிகசியும் அல்லது ஒளிபுகா செஞ்சாய்சதுர படிகங்களாக 3-4 என்ற மோவின் கடினத்தன்மையும் கொண்டு வையார்டைட்டு காணப்படுகிறது. லாந்தினைட்டு, வையார்டிட்டு, வையார்டிட்டா என்ற வேரு பெயர்களாலும் இக்கனிமம் அறியப்படுகிறது. கோங்கோ நாட்டின் கட்டாங்கா மாகாணம் சிங்கோலோப்வே சுரங்கத்தில்  ரூதர்போர்ட்டின் கனிமத்துடன் வையார்டைட்டு காணப்படுகிறது

வையார்டைட்டு கனிமத்தின் கட்டமைப்பை உறுதிபடுத்தும் ஆய்வுகள் யுரேனியத்தின் ஐந்திணைதிற கனிமத்திற்கு ஆதாரமாக உள்ளன. பிற யுரேனியம் கனிமங்கள் போல இதுவும் ஒரு கதிரியக்கத்தன்மை கொண்ட கனிமமாகும்.
  
பன்னாட்டு கனிமவியல் சங்கம் வையார்டைட்டு கனிமத்தை Wya என்ற குறியீட்டால் அடையாளப்படுத்துகிறது.

மேற்கோள்கள் 

யுரேனியம் கனிமங்கள்
கால்சியம் கனிமங்கள்
கார்பனேட்டு கனிமங்கள்
நேர்ச்சாய்சதுரக் கனிமங்கள்
டுரூரி ஆர்கிட்

டுரூரி ஆர்கிட் (Paphiopedilum druryi) என்பது ஒரு காலணி ஆர்கிட் ஆகும். இது தென்னிந்தியாவின், திருவாங்கூர் மலைப்பகுதிகளில் காணப்படுகிறது. தென்னிந்தியாவில் உள்ள ஒரே காலணி ஆர்கிட் வகை இதுவாகும்.

19ஆம் நூற்றாண்டில் பிரித்தானிய இராணுவ அதிகாரியான கர்னல். ஹீபர் டுரூரி தென்னிந்தியக் காடுகளில் உள்ள தாவரங்களைப் பதிவு செய்ய பயணித்தபோது,  அகத்தியமலையில் இருக்கும் இந்த காலணி ஆர்கிடைக் கண்டறிந்தார். இவர் 1873இல்  எழுதிய ‘தி ஹேண்ட்புக் ஆஃப் இந்தியன் ஃபுளோரா’ (The Handbook of Indian Flora) என்ற நூலில் இந்தச் செடியைப்பற்றி விவரித்தார். அவரது பெயரே இந்தச் செடிக்குச் சூட்டப்பட்டது.

விளக்கம் 
இந்தத் தாவரமானது மண்ணுக்கு அடியிலேயே இருக்குமென்றும் பூ மலரும்போது மட்டும் (அக்டோபர் - நவம்பர் மாதங்களில்) ஒரு சிறிய தென்னங்கன்று உருவில் தரைக்கு மேல தோன்றும் என்றும் கூறப்படுகிறது.

மேற்கோள்கள்

வெளி இணைப்புகள் 

 https://archive.org/stream/lillustrationhor24lema#page/12/mode/1up

மலர்கள்